《合三韵酬梦石二首 其一》
宋代·释慧空

老人说法山答钟，不以一重去一重。后生望道未之见，镂冰琢雪徒彫虫。

门前蚁合忽雷吼，虫臂堕阶争出手。三文捞波年代深，化成老婆黑而丑。

东山击节梦石歌，空花之影阳焰波。不知真伪争几何，高烧榾𣔻春寒多。

作者简介：释慧空（一○九六～一一五八），号东山，俗姓陈，福州（今属福建）人。年十四出家，初学于圆悟、六祖，后至疏山，为南岳下十四世，泐潭清禅师法嗣。高宗绍兴二十三年（一一五三），住福州雪峰禅院，次年退归东庵。二十八年卒，年六十三（《五灯会元》卷一八、《东山慧空禅师语录跋》）。有《东山慧空禅师语录》、《雪峰空和尚外集》传世。　释慧空诗，以续藏经本《东山慧空禅师语录跋》及日本旧刻《雪峰空和尚外集》（今藏北京图书馆）为底本，编为二卷。